खैरा मुहम्मदपुर गांव के बच्चू यादव सोमवार की रात रिहायशी मड़ई में अलाव ताप रहे थे। अलाव बुझाकर वह सो गए। लेकिन अलाव की चिंगारी से मड़ई में लगभग दो बजे आग लग गई। इससे उसकी चार रिहायशी मड़ई जलकर खाक हो गई जबकि एक मड़ई में बंधी दो गाय, एक भैंस, एक बछिया और एक पडि़या झुलस गई। साथ ही सात कुंतल गेहूं और दस कुंतल चावल भी जल गया। इसके अलावा लाखों रुपये मूल्य के गृहस्थी के सामान जलकर राख हो गए। रात में ही ग्रामीणों ने किसी प्रकार आग पर काबू पाया। आग से पीडि़त परिवार का सभी घरेलू सामान जल जाने से उसके सामने ठंड में खाने पीने से लेकर कपड़े आदि की भी समस्या उत्पन्न हो गई है।